شەفەق نیوز/ کیم کرداشیان، هەسارە وئەکتەر تەلەفزیۆن
راسی، ئاشکرای بریاریگ دەرکرد ئووشێد؛ ئەوەسا بەڕنامە تەلەفزیۆنیەگەی لەباوەت (خیزان
کرادشیان) وسیەێدەو، ئەو بەڕنامە ک لە ماوەی ١٤ ساڵەو پێشکەش کریەێد.
کرداشیان ئەرا چەوردیرەگانی لەبان ئەنیستگڕام
نووسان: وە دڵەیل خەفەتبار، جوور خیزانیگ بڕیارە سەختەگە بردیمن، تا  ماڵئاوایی بکەیمن لە ''کیپ ئاپ ویز دە کرداشیانز''.
و خەوردا دووسەگانی ک بەڕنامە تەفزیۆنیەگە،
ک هەمیش  هەردوگ خوەشکی کلۆی وکۆرتی هاناوی،
وهەمیش کایلی جینز و خوەەشکەگەی کیندال، ئەوەسا لە ٢٠٢١ کۆتایی وە پەخشەگەی تیەرێد.
کیم نووسان: ئەرا دووسەیل سەرنجکیشم، وە دڵەیل
خەفەتباریگ، جوور خیزانیگ بڕیارە سەختەگە بردیمن ، تا ماڵئاوایی بکەیمن لە ریککەفتن
وەگەرد خیزان کرداشیان، دویای ١٤ ساڵ، و ٢٠ وەرز، وسەدان هەڵقە و ژمارەیگ لە هەلەگان،
ئیمە فرە سوپاس لە گشت ئیوە کەیمن، لە گشت ئەوانەگ وەدریژایی ئی ساڵەیلە تەماشامان
کردن، لە وەختە خاسەگان، ولەوەختە بەدەگان، خوەشی، ئەسر، فراوانی پەیوەندیەگان
ومناڵەگان.
کرداشیان سوپاس گشت هاوکارەگانی لەکارەگەی
کرد، وگشت تەماشەکەرەیل و پشتگیرەیلی، وتیش؛ ئی کارە ژیانە پیشەیی وژیان خوەی و وژیان  خیزانەگەی وەیەکجاری ئاڵشت کرد.
ودیاری کرد ک لە سەرەتای ساڵ ٢٠٢١ بوودە دویاترین
وەرزی.
بەڕنامەگە لە تەشرین یەکەم ٢٠١٧ دەسکردەپی،
وئیجا بویە یەکیگ لە دریژترین زەنجیرە تەلەفزیۆنە راسیەگان.
